TFG ขาขึ้นรอบใหม่! บวกแรง 7% ลุ้นงบ Q2 พลิกมีกำไร-ราคาสุกรฟื้นตัวหนุนแนะซื้อเป้า 5.40 บ.
TFG ขาขึ้นรอบใหม่! บวกแรง 7% ลุ้นงบ Q2 พลิกมีกำไร-ราคาสุกรฟื้นตัวหนุนแนะซื้อเป้า 5.40 บ. โดย ณ เวลา 12.21 น. อยู่ที่ระดับ 3.94 บาท บวก 0.26 บาท หรือ 7.07% ด้วยมูลค่าซื้อขาย 41.32 ล้านบาท 
23 ก.ค. 2561

ผู้สื่อข่าวรายงานว่า บริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 12.21 น. อยู่ที่ระดับ 3.94 บาท บวก 0.26 บาท หรือ 7.07% ด้วยมูลค่าซื้อขาย 41.32 ล้านบาท  
บล.เคทีซีมิโก้ ระบุว่า แม้คาดไตรมาส2/61 ดีขึ้นเทียบไตรมาส พลิกเป็นกำไรสุทธิแต่ลดเทียบช่วงเดียวกันของปีก่อน ด้วยราคาไก่และหมูที่ซบเซา กดดันอัตรากำไร จึงปรับลดประมาณการกำไรสุทธิปี 2018-19E ลง แนวโน้มกำไรปกติปี 2018E คาดลด 52% ก่อนโต 69% ในปี 2019E และได้มูลค่าพื้นฐานใหม่ 3.4 บาท (PER 17 เท่า ของกำไรปี 2018E) แม้เรายังชอบโมเดลธุรกิจและประสิทธิภาพการบริหารจัดการธุรกิจ แต่ด้วยแนวโน้มกำไรปี 2018E ไม่สดใส จึงคงคำแนะนำ “Underperform”
บล.เอเซีย พลัส ระบุในบทวิเคราะห์วันนี้ว่า() ราคาสุกรหน้าฟาร์มทรงตัวจากสัปดาห์ก่อน สูงกว่าต้นทุนการเลี้ยงสุกรของผู้ประกอบการรายใหญ่ที่ 54 บาท/กก. เนื่องจากปัญหาสุกรล้นตลาดเริ่มคลี่คลายดีขึ้น หลังจากที่เกษตรกรรายย่อยลดการเลี้ยงสุกรลง เพราะเผชิญผลขาดทุนมากว่า 10 เดือนแล้ว และอีกส่วนหนึ่งเป็นผลมาจากการที่กรมปศุสัตว์ขอความร่วมมือให้ซื้อขายสุกรหน้าฟาร์มที่ราคาเริ่มต้น   60 บาท/กก. ใกล้เคียงต้นทุนการเลี้ยงหมูของเกษตรกรรายย่อยที่ 60 บาท/กก. ซึ่ง
ฝ่ายวิจัยประเมินว่าราคาสุกรหน้าฟาร์มปัจจุบันยังไม่จูงใจให้เกษตรกรรายย่อยเลี้ยงสุกรต่อ และจะทยอยลดการเลี้ยงหมูลงในช่วง 3-6 เดือนข้างหน้า หนุนแนวโน้มราคาสุกรในประเทศทยอยฟื้นตัวในงวด 2H61
ราคาสุกรเฉลี่ยตั้งแต่ต้นปี 2561 เท่ากับ 51.63 บาท/กก. ปรับลดลง 10.2% จากราคาสุกรหน้าฟาร์มเฉลี่ยปี 2560 ต่ำกว่าสมมติฐานราคาสุกรเฉลี่ยปี 2561 ที่ฝ่ายวิจัยประเมินไว้ที่ 56 บาท/กก. แต่ฝ่ายวิจัยประเมินว่าราคาสุกรหน้าฟาร์มจะทยอยฟื้นตัวในช่วงที่เหลือของปี 2561 โดย TFG และ CPF ประกอบธุรกิจสุกรในประเทศ 20% และ 14% ตามลำดับ
ฝ่ายวิจัยประเมินราคาสุกรที่ทยอยฟื้นตัว ส่งผลบวกต่อแนวโน้มธุรกิจสุกร จึงแนะนำซื้อ CPF ([email protected]) และ TFG ([email protected]) 